Raymond Schmittlein

Raimonas Šmitlenas (Raymond Schmittlein, g. 1904 m. birželio 19 d. – 1974 m. rugsėjo 24 d.) – Prancūzijos kalbininkas, politikas.

 Biografija 
Studijavo Paryžiaus 1 Panteono‑Sorbonos universitete germanistiką. 1934–1938 m. Vytauto Didžiojo universitete dėstė prancūzų kalbą ir literatūrą. 1938–1940 m. Rygos prancūzų instituto direktorius.

Antrojo pasaulinio karo metais kariavo Prancūzijos kariuomenėje, tapo pulkininku. 1940 m. dalyvavo Narviko mūšyje, vadovavo Laisvosios Prancūzijos pajėgoms Londone. Artimai bendravo su Šarliu de Goliu, organizavo prancūzų rezistenciją. Po II pasaulinio karo paskirtas prancūzų okupacinės zonos Vokietijoje visuomeninio švietimo direktoriumi. Ten į Tiubingeno universitetą pakvietė dėstyti Antaną Salį ir Praną Skardžių, padėjo pasitraukusiems Lietuvos dailininkams. 1958–1967 m. Prancūzų tautos susivienijimo partijos deputatas nuo Belforo teritorijos. Dirbo kolonijų reikaluose, vėliau – Prancūzijos–TSRS asociacijos viceprezidentas.Siramy P. 25 ans dans les services secrets. – Paris: Flammarion, 2010.

 Mokslinė veikla 

Tyrinėjo baltų, finų, germanų, rusų toponimiją. Dirbdamas Lietuvoje paskelbė straipsnių lietuvių kalbos istorijos, toponimijos, kultūros temomis. 1937 m. jis organizavo nemažai renginių, skirtų paminėti 125-ąsias Napoleono žygio per Lietuvą metines.Raymond Schmittlein, limis.lt

Vienas žurnalo Revue internationale d’onomastique redaktorių. Parašė knygą „Aisčių tautybės tyrinėjimai. Lietuvių toponimija“. Išleido prancūzų kalbos vadovėlį lietuviams.

Raimonas Šmitlenas teigė, kad dvikamieniai senovės lietuvių vardai esti germaniškos (gotiškos) kilmės. Schmittlein R. „Voies et impasses de la toponymie lituanienne“ // Revue internationale d’onomastique. Nr. 2, 1958. P. 126.

 Bibliografija 
 Prancūzų k. vadovėlis (Douce France, II d., 1935–1936 m.)
 Aisčių tautybės tyrinėjimai. Lietuvių toponimija (Études sur la nationalité des Aestii. Toponymie lituanienne, 1948 m.)
 Édition critique de l’essai autobiographique de J. W. Goethe, Le Siège de Mayence (1951 m.)
 Kristaus mirties aplinkybės ir priežastys (Circonstances et causes de la mort du Christ, 1950 m.)
 Baltų mitai ir religijos (Mythes et religions des Baltes)
 Apie Cezarį Galijoje (Avec César en Gaule, 1970 m.)

 Šaltiniai 

Kategorija:Prancūzijos kalbininkai
Kategorija:VDU dėstytojai